Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisrael kutsub ÜROd ja rahvusvahelisi osalejaid
aitama kaasa palestiinlaste korra- pärasele lahkumisele Rafah' linnast
enne Iisraeli armee peatset pealetungi.
ELi välispoliitikajuht Josep Borrell kutsub USAd
lõpetama sõjalist toetust Iisraelile.
Iraan õhutab moslemimaailma hävitama Iisraeli
selle majanduse sihikule võtmisega.
IDF jätkab pealetungi Gaza sektoris
ja valmistub maismaamanöövri laiendamiseks Rafah' linna,
mis on islamistliku Hamasi viimane kants.
Iisraeli ametnike sõnul algab operatsioon Rafah's alles siis,
kui tsiviilelanikkond on mujale evakueeritud
ja Egiptusega on jõutud kokkuleppele
Philadelphi koridori all kulgevate tunnelite suhtes,
mis on peamine maa-alune smugeldamisarter
relvaveoks Egiptuse territooriumilt Gaza sektorisse.
Iisrael kutsus rahvusvahelisi organisatsioone üles
aitama Iisraelil paigutada ümber Rafah' tsiviilelanikkonda,
et Hamas ei saaks gazalasi inimkilbina kasutada.
Kutsume ÜRO asutusi tegema koostööd Iisraeli jõupingutustega
kaitsta tsiviilelanikke Hamasi eest ja evakueerida nad sõjapiirkonnast,
kus terroristid püüavad kasutada neid inimkilbina.
Ärge öelge, et seda ei saa teha. Töötage meiega, et leida võimalus.
Oleme lähenemas Rafah' maismaaoperatsioonile,
sest Iisraeli väed on edukalt läbi käinud
enamiku Gaza sektori põhjaosast.
Hamas alustas sõda 24 pataljoniga. 18 neist on nüüdseks purustatud;
kahe riismed on Khan Younises ja seega on alles neli Rafah's.
Räägime kolmest neljandikust Hamasi pataljonidest,
mis on purustatud.
Kui arvestada üle 12 000 tapetud terroristiga,
kui arvesada haavatud või kinnipeetud terroristide arvuga,
on üle poole Hamasi võitlusvõimest välja lülitatud.
Iisraeli valitsuse pressiesindaja taunis ka ÜRO
ja rahvusvaheliste osalejate üleskutseid,
et Iisrael loobuks oma õigusest riiklikule julgeolekule,
mis hõlmab islamirühmituse Hamas täielikku hävitamist,
selle asemel, et leida käegakatsutavaid lahendusi
olemasolevatele komplikatsioonidele.
Keelates Iisraelil rünnata, sest tsiviilelanikud saavad kannatada,
kuid panna seejärel vastu püüdlustele nende väljaviimiseks,
on nad saanud kaasosalisteks Hamasi inimkilpide strateegias
ning öelnud, et see strateegia toimib ja et nad peavad jätkama.
ÜRO ja rahvusvahelised osalejad seisavad nüüd saatusliku valiku ees.
Kas nad tahavad päästa Hamasi või Palestiina tsiviilelanikke?
Pärast 7. oktoobri veresauna ei saa nad takistada Iisraelil
likvideerida Gaza sektoris nelja viimast Hamasi pataljoni
ja vabastada 134 allesjäänud pantvangi.
Kuid praegu tehtavad otsused võivad siiski kaitsta tsiviilelanikke
Hamasi põhjustatud sõja eest.
Brüsselis kasutas Euroopa Komisjoni välisasjade ja julgeolekupoliitika
kõrge esindaja Josep Borrell avalikku platvormi,
et väljendada oma tuntud põlgust Iisraeli
ja selle peaministri Benjamin Netanyahu suhtus,
tehes passiivseid-agressiivseid etteheiteid Jeruusalemma kutsele
paigutada ümber palestiinlastest elanikud
Hamasi viimasest kantsist Rafah' linnas.
Aga Netanyahu ei kuula kedagi.
Nad kavatsevad evakueerida. Kuhu? Kuule?
Kuhu nad kavatsevad need inimesed evakueerida?
Niisiis, kui rahvusvaheline üldsus arvab, et see on tapmine,
et tapetakse liiga palju inimesi,
siis võib-olla peavad nad mõtlema relvade tarnimise suhtes.
Igasuguse sõjalise kogemuseta EL-i välispoliitikajuhi otsustavus
taaselustada 2015. a tuumalepe Iraaniga
ja tema radikaalne marksistlik taust
näivad ähmastavat tema otsustusvõimet
seoses oma mandaadiga Euroopa huvide suhtes üldiselt
ja eelkõige ELi ja Iisraeli suhetes.
Aga olgem loogilised. Mitu korda olete kuulnud,
et kõige silmapaistvamad juhid ja välisministrid üle maailma on öelnud,
et tapetakse liiga palju inimesi.
President Biden ütles, et see on liialdatud.
See pole proportsionaalne.
Noh, kui usute, et tapetakse liiga palju inimesi,
ehk peaksite andma vähem relvi, et vältida nii paljude inimeste tapmist.
Kas see pole loogiline?
Sõltumata Josep Borrelli kalkidest nõuannetest,
kordas USA president Joe Biden Washingtoni otsustavust
lubada Jeruusalemmal täita oma eesmärgid sõjas Hamasi vastu.
Täna arutasime kuninga ja meie välispoliitika tippametnikega teemat,
mis on esiplaanil Lähis-Idas ja kaugemalgi -
sõda Iisraeli ja terrorirühmituse Hamas vahel.
Rohkem kui neli kuud tagasi, 7. oktoobril,
sooritas Hamas Iisraeli suhtes puhta kurjuse akti,
tappes üle 1200 süütu naise, mehe ja lapse -
see oli juudi rahva jaoks surmavaim päev pärast holokausti.
Võeti rohkem kui 250 pantvangi.
Hamas hoiab endiselt pantvangis 134 inimest.
Me ei tea, kui paljud on veel elus.
Piin, mida nende perekonnad nädalast nädalasse, kuust kuusse taluvad,
on kujuteldamatu. Ja nende koju toomine
on Ameerika Ühendriikide jaoks esmatähtis.
Olen teinud selgeks, et USA jagab sihti näha Hamasi lüüasaamist
ning tagada Iisraelile ja tema rahvale pikaajaline julgeolek.
Rõhutades Iisraeli valu ja kaotust
seoses Hamasi õudse veresaunaga 7. oktoobril Lõuna-Iisraelis,
toonitas Ameerika Ühendriikide juht
ka Gaza sektori tsiviilelanikkonna valu ja kaotust.
Pärast 7. oktoobri rünnakuid taandus Hamas Gazasse,
kus selle juhid elavad maa-alustes tunnelites,
mis ulatuvad üle 100 miili sügavusele tsiviilinfrastruktuuri alla,
sh koolidesse, mänguväljakutele ja elurajoonidesse.
Viimase nelja kuu jooksul, mil sõda on väldanud,
on ka Palestiina rahvas kannatanud kujuteldamatut valu ja kaotust.
Liiga paljud, üle 27 000 palestiinlase, kes on selles konfliktis hukkunud,
on olnud süütud tsiviilisikud ja lapsed, sealhulgas tuhanded lapsed.
Ja sadadel tuhandetel pole juurdepääsu toidule, veele
ega muudele põhiteenustele.
Iga süütu elu Gazas on tragöödia,
nii nagu iga Iisraelis kaotatud süütu elu on samuti tragöödia.
Palvetame nende kaotatud elude eest - nii Iisraeli kui ka Palestiina eest -
ja maha jäänud leinavate perekondade eest.
Oluline on märkida, et Gazas hukkunud ca 27 000 inimest
on ametlik arv, mille on avaldanud islamistlik Hamas
ja mis hõlmab ka 12 000-t IDF-i poolt likvideeritud terroriagenti.
Lisaks käsitles president Biden ka USA juhitud jõupingutusi
humanitaarpausi jõustamiseks,
sihiga tagada 134 Iisraeli pantvangi vabastamine,
kes on endiselt Gaza sektoris vangistuses,
vastutasuks Iisraeli ulatuslike järeleandmiste eest,
mis hõlmaks ka sadade, kui mitte tuhandete
veretegudes süüdimõistetud terroristide vabastamist.
Nagu täna kuningaga arutasime,
töötab USA Iisraeli ja Hamasi vahelise pantvangilepingu kallal,
mis tooks Gazasse kohese ja püsiva rahuperioodi
vähemalt kuueks nädalaks,
misjärel saaksime võtta aega, et ehitada midagi püsivamat.
Viimase kuu jooksul olen vestelnud peaminister Netanyahuga,
samuti Egiptuse ja Katari juhtidega, et seda edasi viia.
Tehingute põhielement on laual.
On veel lünki, kuid olen julgustanud Iisraeli juhte
jätkama tööd kokkuleppe saavutamiseks.
Ameerika Ühendriigid teevad kõik endast oleneva, et see teoks saaks.
Mossadi direktori David Barnea juhitud Iisraeli delegatsioon
sõitis Egiptusesse kohtumisele CIA direktori William Burnsi,
Katari peaministri Mohammed bin Abdulrahman bin Jassim Al Thani
ja Egiptuse luureteenistuse direktori Abbas Kameliga,
kus tehti väidetavalt "mõningaid edusamme",
kui Iisrael esitas uue kavandi oma positsiooni kohta,
mis kajastab teatavat paindlikkust.
Teheranis pöördus Iraani president Ibrahim Raisi
Islamirevolutsiooni 45. aastapäeval ajatolla režiimi toetajate poole.
Rääkides Islamivabariigi püüdlustest
võita Ameerika Ühendriike kogu Lähis-Idas,
rõhutas Iraani president sedagi, et režiimi seisukohalt
on juudiriik Iisrael juba hukule määratud.
Kui Gaza pommitamine lõpetatakse...
Gaza pommitamine tuleks lõpetada nii kiiresti kui võimalik
Gaza süütute inimeste pärast.
Teadke, et sionistlik režiim on hukule määratud.
Nad tahavad lihtsalt pikendada oma aega,
muidu on sionistliku režiimi surm saabunud.
Edasi kutsus president Raisi moslemimaailma üles
taaselustama vaenu Iisraeli suhtes,
rõhutades, et Iisraeli majanduse ennetav blokeerimine
hävitaks lõppkokkuvõttes selle riigi.
Ka valitsused peaksid teadma, et nagu ülemjuht ütles,
on üks viis sionistliku režiimi (Iisraeli) hävitamiseks
ja selle kuritegude takistamiseks
katkestada kõik majandussuhted ja tehingud sionistliku režiimiga.
Aitäh, et vaatasite TV7 Iisraeli Uudiseid!
On tähtis toonitada,
et TV7 Iisrael on annetuspõhine mittetulundusteenistus
ja kogu meie toodang on saadaval tasuta.
Kui meie igapäevased ülevaated teid õnnistavad
ja soovite aidata kulusid kanda, kaaluge annetuse tegemist.
Seda saab teha meie veebilehel www.tv7israelnews.com
Õhutan ka palvetama rahu ja päästet Jeruusalemmale ja Iisraelile.
Olen Jonathan Hessen. Õnnistatud õhtut!
Kohtumiseni järgmises saates!
Seniks - Shalom Jeruusalemmast!
Tõlge: Monika Jaaguri